stanford-oval/wikipedia huggingface dataset:
Viinilaukka
Aiheesta muualla

Lumoavat laukat Muhevainen.fi. Viitattu 3.8.2019.
Maria, T.: Viinilaukka Puutarhassa -blogi.  1.7.2017. Viitattu 3.8.2019.
Vallan linnake

| Vallan linnake> Borgen |
| --- | --- |

Tyyli:  draama
Pääosissa:  Sidse Babett Knudsen, Birgitte Hjort Sørensen,  Pilou Asbæk 
Alkuperämaa:   Tanska
Alkuperäiskieli:  tanska
Verkko:  DR1 Yleisradio
Esitetty:  2010 – 2022
Tuotantokausia:  4
Jaksoja:  30 (+ 4. kauden jaksot)
Tuotanto
Tuottaja(t):  Camilla Hammerich 
Aiheesta muualla
Virallinen sivusto
IMDb 
Vallan linnake (tansk. Borgen) on tanskalainen televisiosarja, jonka tuotanto alkoi vuonna 2010. Se kuvaa fiktiivistä Tanskan hallituspolitiikkaa nopeatempoisesti. Suomessa Yleisradio on esittänyt kaikki tuotantokaudet.
Sarjan päähenkilö on fiktiivisen Maltilliset-puolueen (tansk. De Moderate) uutena puheenjohtajana aloittava Birgitte Nyborg (Sidse Babett Knudsen). Muita päähenkilöitä ovat nuori toimittaja Katrine Fønsmark (Birgitte Hjort Sørensen) sekä ensimmäisellä ja toisella kaudella Birgitte Nyborgin PR-avustajana toimiva Kasper Juul (Pilou Asbæk). Nyborgin pahin kilpailija on Liberaalisen puolueen johtaja ja entinen pääministeri Lars Hesselboe (Søren Spanning). Sarja sijoittuu suurelta osin Kööpenhaminassa sijaitsevaan Christiansborgin linnaan, jossa toimivat Tanskan parlamentti, pääministeri ja korkein oikeus. Sarjan tanskankielinen alkuperäisnimi, Borgen, on Christiansborgin linnan kutsumanimi.
Sarja on saavuttanut suosiota Tanskan ulkopuolella ja voittanut erilaisia palkintoja. Esimerkiksi vuonna 2012 Britannian elokuva- ja televisioakatemia BAFTA nimesi Vallan linnakkeen parhaaksi ulkomaiseksi televisiosarjaksi. Saman vuoden lokakuussa The New York Times ylisti sarjaa ja vertasi sitä Downton Abbeyyn. Lisäksi televisioyhtiö NBC on suunnitellut tekevänsä sarjasta yhdysvaltalaisen version.
Vallan linnakkeen kahden ensimmäisen tuotantokauden saaman suosion vuoksi Tanskan yleisradio DR tuotti sarjasta kolmannen kauden, joka esitettiin Tanskassa vuoden 2013 alussa. Kolmannella kaudella kirjoittajat esittivät kysymyksen ”voiko vallan saavuttaa ja pysyä omana itsenään”.
Sarjasta kuvataan myös neljäs tuotantokausi Netflixin ja Danmarks Radion yhteistuotantona, jota ovat tekemässä alkuperäiset näyttelijät ja luova ryhmä. Neljäs tuotantokausi esitetään vuonna 2022, ensin Tanskan televisiossa ja sen jälkeen Netflixissä maailmanlaajuisesti.
Juoni

Kahdessa ensimmäisessä jaksossa käydään vaalit ja muodostetaan uusi hallitus. Päähenkilö Birgitte Nyborg Christensen neuvottelee sekä oikeiston että vasemmiston kanssa ja lopulta nousee aiemmasta oppositiosta muodostetun vasemmistohallituksen pääministeriksi. Lisäksi sarjassa päästään seuraamaan pääministerin työtä ja hänen perhe-elämäänsä, ja kuinka työ pääministerinä vaikuttaa Nyborgin perhe-elämään. Ensimmäisen tuotantokauden päätösjaksossa Nyborg ja hänen miehensä päätyvät avioeroon.
Puolueet

Lehdissä sarjan alun tapahtumien on spekuloitu olleen ennakointia syyskuun 2011 parlamenttivaaleista. Esimerkiksi ”Vapauspuolue” muistuttaa Tanskan maahanmuuttovastaista kansanpuoluetta, hallitseva pääministeripuolue ”Liberaalit” vuosien 2001–2011 liberaalia pääministeripuoluetta Venstreä, vasemmistoblokkia johtava suuri ”Työväenpuolue” sosiaalidemokraatteja, ”Solidarisk Samling” äärivasemmiston Yhtenäisyyslistaa, konservatiivinen ”Ny Højre” konservatiivipuoluetta ja niin edelleen.
Päähenkilön ”Maltilliset” (De Moderate) muistuttaa sikäli maahanmuuttomyönteistä sosiaaliliberaalia Radikale Venstreä, että puolue sijaitsee oikeiston ja vasemmiston välissä vaikka onkin mukana vasemmistoblokissa, sillä on naispuheenjohtaja ja se on maahanmuuttomyönteinen. Tämä yhteys ei silti ole yhtä selvä kuin yllä mainitut.
Vallan piiri (Ruotsi)

| Vallan piiri |
| --- | --- |
 Vallan kirkko
 fiVallan piiri 
 58°02′31″N, 11°42′58″E 
Valtio:   Ruotsi
Maakunta:  Bohuslän
Lääni:  Länsi-Götanmaan lääni
Kunta:  Tjörnin kunta
Piirikoodi:  109023
Väestö
Väkiluku (2022):  5 298 
Vallan piiri (ruots. Valla distrikt) sijaitsee Tjörnin kunnassa Ruotsissa. Sen väkiluku on 5 298  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Tjörnin kunnan piirit
Viking Life-Saving Equipment

| Viking Life-Saving Equipment |
| --- | --- |
Yritysmuoto:  osakeyhtiö
Perustettu:  1960
Kotipaikka:  Esbjerg, Tanska
Toiminta-alue:  maailmanlaajuinen
Toimiala:  pelastus
Tuotteet:  meri- ja palopelastusvälineet
Henkilöstö:  ~3 000
Kotisivu:  www.viking-life.com
Infobox OKVirheellinen NIMI-arvo: 
Viking Life-Saving Equipment A/S (tyyliteltynä VIKING) on tanskalainen yritys, joka valmistaa erilaisia pelastusvälineitä, etekin meripelastukseen. Viking perustettiin vuonna 1960 ja siitä on sittemmin kehittynyt yksi alansa johtavista yhtiöistä. Yhtiöllä on lähes 3 000 työntekijää ja toimintaa yli 30 maassa.
Tuotteet

Viking valmistaa turvallisuus- ja pelastusvälineistöä merenkululle sekä palo- ja pelastusalalle. Tuotevalikoimaan kuuluu esimerkiksi pelastusveneet, pelastuslautat, MES-evakuointijärjestelmät sekä pelastusliivit ja pelastuspuvut. Viking valmistaa tuotteita eri sovelluksiin kohdennettuna, esimerkiksi pelastusvälineistöä vesialuksille, kuten risteilylaivoille, rahtilaivoille, kalastusaluksille ja huvialuksille, sekä merellä oleville rakennelmille, kuten öljynporauslautoille ja offshore-tuulivoimaloille.
Kuvia

Vikingin MES-järjestelmän laukaisuasema ja pelastuslauttasäiliöitä AIDAmar-risteilyaluksella.
Vikingin MES-järjestelmä avattuna Saksan laivaston Frankfurt am Main -aluksella.
Vikingin 25 hengen pelastuslautta täytettynä sisätiloissa.
Vikingin valmistama M/S Estonian pelastuslautta onnettomuuden jälkeen.
Aiheesta muualla

Yhtiön omat sivut
Wikimedia Commonsissa on kuvia tai muita tiedostoja aiheesta .
Vuorikurppa

| Vuorikurppa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kurpat Gallinago
Laji::  solitaria
Kaksiosainen nimi
 Gallinago solitaria  (Hodgson, 1831) 
Katso myös
   Vuorikurppa Wikispeciesissä   Vuorikurppa Commonsissa 
Infobox OKNimi-testi OKIUCN-testi OK: 
Vuorikurppa (Gallinago solitaria) on aasialainen kahlaaja. Sen elinympäristö käsittää mantereen korkeat vuoristot eteläisessä Siperiassa, Altailla, Pamirissa, Tienšanissa ja Himalajalla (nimialalaji solitaria), sekä Venäjän Kaukoidässä Sahalinin ja Koillis-Kiinan (alalaji japonica). Lajin holotyypin kuvaili Brian Houghton Hodgson Nepalista 1831.
Vjatšeslav Platonov

Vjatšeslav Aleksejevitš Platonov (ven. Вячеслав Алексеевич Платонов, 21. tammikuuta 1939 – 26. joulukuuta 2005 Pietari) oli venäläinen eräs kaikkien aikojen menestyneimmistä lentopallovalmentajista.
Platonov valmensi Neuvostoliiton maajoukkuetta 1977–1985, 1990–1992 ja Venäjän maajoukkuetta 1995–1997. Neuvostoliiton maajoukkue voitti olympiakultaa vuonna 1980. Tämän lisäksi hänen valmentamansa joukkueet voittivat kaksi maailmanmestaruutta, kahdeksan Euroopan-mestaruutta ja kolme maailmancupia. Hän itse pelasi SKIF:n, SKA:n ja Spartakin joukkueissa vuosina 1954–1967, jonka jälkeen siirtyi valmentajaksi. Platonov valmensi Suomessa Raision Loimua 1989–1990 ja 1992–1995 sekä Suomen maajoukkuetta 1992–1995.
Platonov kuoli 67-vuotiaana pitkällisen sairauden murtamana, vuonna 2005 joulukuussa. Heti kuoleman jälkeen päätettiin, että hänelle pystytetään muistopatsas Pietariin. Patsas sijoitettiin hänen haudalleen Nikolskojen hautausmaalle, Aleksanteri Nevskin luostarin läheisyyteen.
Saavutuksia valmentajana

Olympiakultaa Moskova 1980
Maailmanmestaruus 1978 ja 1982
Maailmancupin voitto 1977, 1981 ja 1991
Euroopan-mestaruus 1977, 1981, 1983, 1985 ja 1991
Vuoden valmentaja maailmassa 1981 ja 1991
Junioreiden Euroopan-mestaruus 1971, 1973 ja 1975
Neuvostoliiton-mestaruus 1983 ja 1989 (Automobilist)
Lentopallon Hall of Fame 2002
Aiheesta muualla

Haastattelu Rannikkoseutu-lehdessä
Volleyball Hall of Fame (Arkistoitu – Internet Archive) (englanniksi)
Ville Syväjärvi

| Henkilötiedot |
| --- | --- | --- | --- |
Syntymäaika: 23. kesäkuuta 1983 (ikä 41)
Syntymäpaikka: Rovaniemi, Suomi
Pelipaikka: keskikenttäpelaaja
Pituus: 174 cm
Seura
Seura: RoPo
Pelinumero: 61
Junioriseurat
1995–2003: RoPS
Seurat
| Vuodet | Seura | O | (M) |
| 2003–2006 | RoPS | 48 | (0) |
| 2004 | → YPA (laina) | 2 | (0) |
| 2007 | SoVo | 20 | (0) |
| 2008 | Santa Claus | 18 | (0) |
| 2009 | RoPS | 16 | (0) |
| 2010 | Santa Claus | 23 | (1) |
| 2011 | RoPS | 13 | (0) |
| 2011 | → Santa Claus (laina) | 2 | (0) |
| 2012 | Santa Claus | 16 | (0) |
| 2013 | RoPo | 12 | (1) |
| 2014 | Övertorneå SK | 16 | (0) |
| 2015– | RoPo | 17 | (0) |
| Yhteensä | Yhteensä | 203 | (2) |
 Seurajoukkueuran tilastot kattavat vain kansalliset sarjat.
Ville Kauko Kalervo Syväjärvi (s. 23. kesäkuuta 1983 Rovaniemi) on entinen suomalainen jalkapalloilija. Hän oli pelipaikaltaan puolustava keskikenttäpelaaja, mutta kykeni pelaamaan myös oikeana laitapuolustajana.
Syväjärvi on Rovaniemen Palloseuran kasvatti ja debytoi Veikkausliigassa kaudella 2004. Hän pelasi RoPS:ssa kauteen 2006 asti, muttei saanut enää kaudeksi 2007 uutta sopimusta joukkueeseen. Tämän jälkeen hän siirtyi Kakkosessa pelanneeseen Someron Voimaan, mutta palasi jo yhden kauden jälkeen Rovaniemelle FC Santa Clausin riveihin. Kaudeksi 2009 hän teki sopimuksen RoPS:n kanssa.
Vladimir Syromjatnikov

Vladimir Sergejevitš Syromjatnikov (ven. Владимир Сергеевич Сыромятников) ( 7. tammikuuta 1933 Arkangeli – 19. syyskuuta 2006 Moskova) oli neuvostoliittolainen avaruusalusten suunnittelija.
Syromjatnikov osallistui 1950-luvun lopussa Vostok-avaruusaluksen suunnitteluun.
Hänet tunnetaan miehitettyjen avaruusalusten telakointimekanismien suunnittelijana. Hänen suunnittelemansa mekanismi oli käytössä, kun Sojuz ja Apollo telakoituivat avaruudessa 1970-luvun puolivälissä.
1990-luvulla hän kehitti telakointimekanismiaan siten, että sen avulla voitiin telakoida NASAn avaruussukkula Mir-avaruusasemaan. Kansainvälisen ISS-avaruusaseman telakointijärjestelmät ovat Syromjatnikovin suunnittelemia.
Aiheesta muualla

Vladimir Syromyatnikov The Telegraph 9.10.2006
Vipukytkin

Vipukytkimiä
Vipukytkin on kytkin, jossa on jousikuormitteinen vipu, jota kääntämällä kytkimen nastojen väliset yhteydet avautuvat tai sulkeutuvat.
Kytkentäpinnejä voi olla myös rinnakkaisia jotka sulkeutuvat tai avautuvat yhtä aikaisesti jolloin voidaan kytkimellä toteuttaa vaikka stereosignaalin kytkeminen joko kuulokkeisiin tai vahvistimelle.
Vienan Kemi

Vienan Kemi voi tarkoittaa seuraavia:
Kemi eli Vienan Kemi, ennen Vienan Karjalaan kuulunut kaupunki ja kaupunkikunta Karjalan tasavallassa Venäjällä
Kemijoki, myös Kemi, Vienan Kemijoki tai Vienan Kemi, joki Karjalan tasavallassa Venäjällä
Vipera anatolica

| Vipera anatolica |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Alaheimo::  Varsinaiset kyykäärmeet Viperinae
Suku::  Kyyt Vipera
Laji::  anatolica
Kaksiosainen nimi
 Vipera anatolica  Eiselt & Baran, 1970 
Katso myös
   Vipera anatolica Wikispeciesissä   Vipera anatolica Commonsissa 
Infobox OKNimi-testi OKIUCN-testi OK: 
Vipera anatolica on harvinainen kyykäärmeiden heimoon kuuluva  matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. Sitä on tavattu vain Kohu Dagissa, Turkin Anatoliassa.
Sen pituus kuonosta peräaukkoon on alle 40 cm, ja häntä lisää pituutta alle 6 cm.
Vippaa mulle viitonen (täsmennyssivu)

Vippaa mulle viitonen voi viitata seuraaviin asioihin:
"Vippaa mulle viitonen", Vexi Salmen suomentama käännösiskelmä vuodelta 1972.
Vippaa mulle viitonen, Philippe Moran dokumentaarinen lyhytelokuva vuodelta 1975.
Vippaa mulle viitonen, suomalaisen Sydän toivoa täynnä -televisiosarjan ensimmäisen tuotantokauden 7. jakso vuodelta 1997.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vippaa mulle viitonen”, voi hakea sivunnimihaulla, laajalla sivunnimihaulla tai tekstihaulla.
Vipera orlovi

| Vipera orlovi |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Alaheimo::  Varsinaiset kyykäärmeet Viperinae
Suku::  Kyyt Vipera
Laji::  orlovi
Kaksiosainen nimi
 Vipera orlovi  Tunijev & Ostrovskikh, 2001 
Katso myös
   Vipera orlovi Wikispeciesissä   Vipera orlovi Commonsissa 
Infobox OKNimi-testi OKIUCN-testi OK: 
Vipera orlovi on harvinainen kyykäärmeiden heimoon kuuluva matelija. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Sen pituus kuonosta peräaukkoon on noin 53 cm. Pää on vaaleampi kuin muu käärme.
Vipera darevskii -kyitä on tavattu Kaukasuksella Mustanmeren rannalla Venäjän Krasnodarin aluepiirin alueella. Sen uhanalaisuuteen on vaikuttanut liiallinen kerääminen lemmikkikauppaa varten.
Vihdin joukkomurhat

Ranckenin ryhmän teloituksen muistomerkki Vihdissä.
Thomén ryhmän teloituksen muistomerkki Vihdin Nummelassa.
Vihdin joukkomurhat tapahtuivat 1. helmikuuta 1918 Suomen sisällissodan aikana. Kyseessä oli punaiseen terroriin kuuluva teko, jossa Lauri Karan johtama Hyvinkään punakaartin lentävä osasto ampui 17 valkoisten puolelle pyrkinyttä miestä Vihdissä. Kyseessä oli kaksi erillistä terroritekoa, jotka tutkija Jaakko Paavolaisen mukaan suoritti sama Karan lentävä osasto.
Sodan loppuvaiheen teloituksissa ammuttiin yli 100 punakaartilaista. Teloituksia on pidetty kostona helmikuun joukkomurhista.
Surmatut

Surmatuista Thomén ryhmään kuuluivat Thomén metsäkonttorin (myöhemmin Thomesto) perustaja William Thomé, arkkitehdit Valter Thomé, Ivar Thomé ja Väinö Hollo, metsänhoitaja Frans Wegelius, metsäylioppilas Erik Castrén ja lainopin ylioppilas Väinö Vuoristo. Samalla kertaa ammuttiin myös vihtiläinen poliisi Viktor Mannerheimo, joka oli huonoissa väleissä paikallisten maatyöläisten ja torpparien kanssa edellisvuoden maatalouslakkojen aikaisten tapahtumien vuoksi.
Ranckenin ryhmään kuuluivat Helsingin yliopiston kasvitieteen museon amanuenssi Holger Rancken, lääketieteen opiskelijat Arvid Mielck ja Allan Roström, lääketieteen kandidaatti Martin Strandberg, tekniikan ylioppilas Magnus Gadolin, lääketieteen ylioppilas Holger Gulin ja filosofian ylioppilas Charles Söderholm sekä myöhemmin vangitut yliopiston amanuenssit ornitologi Carl Finnilä ja eläintieteilijä Karl Ehrström.
Vital Kramko

Vital Kramko (valkoven. Віталь Крамко, ven. Виталий Кремко, Vitali Kremko; s. 1941) on Hrodnan alueella sijaitsevan maatalouskombinaatti Oktjabrin (Октябрь, "lokakuu") puheenjohtaja. Kramko sai 30. kesäkuuta  2001 presidentti Lukašenkan myöntämän Valko-Venäjän sankarin arvonimen epäitsekkäästä työstään ja urhoollisista ponnistuksistaan maataloustuotannon kehittämiseksi.
Vital Signs

Vital Signs on:
Vital Signs, pakistanilainen yhtye
Vital Signs, Survivor-yhtyeen albumi
Vital Signs, White Heart -yhtyeen albumi
Vital Signs, Rush-yhtyeen kappale
Vital Signs, elokuva (1990)
Vital Signs, elokuva (2009)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vital Signs”, voi hakea sivunnimihaulla, laajalla sivunnimihaulla tai tekstihaulla.
Vjatšeslav Orfinski

| Vjatšeslav Orfinski> Вячесла́в Петро́вич Орфи́нский |
| --- | --- |

Henkilötiedot
Syntynyt: 29. huhtikuuta 1929  Petroskoi, Karjalan tasavalta, Venäjä
Kuollut: 2. syyskuuta 2024 (95 vuotta)
Ammatti:  professori, akateemikko RAASN
Puoliso:  Raisa Orfinski (o.s. Poljakov) (s. 1931)
Vjatšeslav Petrovitš Orfinski (ven. Вячесла́в Петро́вич Орфи́нский; 29. huhtikuuta 1929 Petroskoi, Karjalan tasavalta, Venäjä – 2. syyskuuta 2024) oli akateemikko, ja koulutukseltaan arkkitehtuurin professori sekä jäsen Venäjän tiedeakatemian arkkitehtuurin ja rakentamisen tiedekunnassa. Hän oli Venäjän pohjoisen puuarkkitehtuurin asiantuntija ja toimi näkyvästi muun muassa Vienan Karjalan runokylien ainutlaatuisen arkkitehtuurin ja elämäntavan suojelijana. Suomessa hänet tunnetaan etenkin Vienassa sijaitsevan kalevalaisen Paanajärven runokylän suojelun puolestapuhujana.
Elämänvaiheita

Valmistuttuaan vuonna 1948 Petroskoin arkkitehtiosastolta hän siirtyi Moskovaan suorittamaan jatko-opintoja arkkitehtuurissa. Moskovasta valmistumisensa jälkeen hän työskenteli Petroskoissa vuosina 1954–1970.
Vuodesta 1970 hän opetti Petroskoin valtionyliopiston muotoilun ja arkkitehtuurin osastolla arkkitehtuuria ja grafiikkaa. Vuodesta 1997 hän toimi Petroskoin valtionyliopiston kansanarkkitehtuurin tutkimuslaitoksen johtajana ja loi uuden tieteellisen suunnan etnoarkkitehtuurin, jossa yhdistetään etnografiaa ja arkkitehtuuria.
Palkinnot ja kunnianosoitukset

Orfinski on laajalti palkittu Venäjällä erilaisin kunnianosoituksin ja mitalein. Hän sai muun muassa Karjalan autonomisen tasavallan kunniatutkijan mitalin (1989) sekä valtionpalkintoja vuosina 1984 ja 1988. Lisäksi hän sai Karjalan tasavallan valtionpalkinnon vuonna 2006. Hänet palkittiin Venäjällä merkittävästä työstään venäläisen kulttuuriperinteen säilyttäjänä vuonna 2014. Hänet nimettiin myös Petroskoin kunniakansalaiseksi vuonna 2014.
Viisiulotteisuus

Viisiulotteinen hyperkuutio, penterakti.
Viisiulotteisuus on tila, jossa objektissa on viisi ulottuvuutta. Viisiulotteisen kappaleen "ympärysmitta" on kolmiulotteinen, eli se lasketaan kuutiometreissä. Vastaavasti "pinta-ala" on neliulotteinen, eli se lasketaan yksikössä m4.
Käytännön sovellukset

On olemassa rakennusliikkeille suunnattu suunnitteluohjelmisto, jossa viisiulotteisuus muodostuu kolmen tavallisen ulottuvuuden lisäksi aika- ja kustannusulottuvuuksista.
Kappaleita

| A5 | Aut(A5) | B5 | B5 | B5 | D5 |
| --- | --- | --- | --- | --- | --- |
|  5-simpleksi {3,3,3,3} |  Laajennettu 5-simpleksi |  Viisiulotteinen hyperkuutio {4,3,3,3} |  5-ortopleksi {3,3,3,4} |  Rektifioitu 5-ortopleksi r{3,3,3,4} |  5-demihyperkuutio h{4,3,3,3} |
Vital Radzivonau

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Vital Viktaraviš Radzivonau
Syntymäaika: 11. joulukuuta 1983 (ikä 40)
Syntymäpaikka: Vitsebsk, Valko-Venäjä
Pelipaikka: hyökkääjä
Pituus: 179 senttimetriä
Seura
Seura: BATE
Pelinumero: 20
Seurat
| Vuodet | Seura | O | (M) |
| 2001–2003 | Vitsebsk | 49 | (6) |
| 2003–2005 | Torpedo Žodzina | 57 | (21) |
| 2005– | BATE | 96 | (45) |
| 2009 | → Freiburg (laina) | 12 | (4) |
Maajoukkue
| 2007– | Valko-Venäjä | 28 | (6) |
 Seurajoukkueuran tilastot kattavat vain kansalliset sarjat, päivitetty 7. marraskuuta 2012.  Maajoukkueuran tilastot päivitetty 7. marraskuuta 2012.
Vital Viktaraviš Radzivonau (valkoven. Віталь Віктаравіч Радзівонаў; s. 11. joulukuuta 1983 Vitsebsk, Valko-Venäjä) on valkovenäläinen jalkapalloilija. Hän edustaa valkovenäläistä BATEa ja on pelipaikaltaan hyökkääjä.
Radzivonau siirtyi BATEen vuonna 2005 Torpedo Žodzinasta. Ensiesiintymisensä Valko-Venäjän maajoukkueessa Radzivonau teki vuonna 2007.
Waipara

| Waipara |
| --- | --- |

 Waipara
 Koordinaatit: 43°4′S, 172°45′E 
Valtio:  Uusi-Seelanti
Hallintoalue:  Canterbury
Piirikunta:  Hurunui
Väkiluku (2020 (arvio)):  320
Infobox OKVirheellinen NIMI-arvo: 
Waipara on pieni kaupunki Uuden-Seelannin Canterburyn maakunnassa, Waiparajoen rannalla.
Kaupunki sijaitsee valtateiden 1 ja 7 risteyksessä, ja myös tärkeä Main North Line -rautatie kulkee kaupungin ohi.
Waipara on Uuden Seelannin tärkeimpiä viininviljelyalueita. Alueella viljellään paljon Pinot Noir- ja Riesling-rypäleitä.
Viljuisk

| Viljuisk, Bülüü (Вилюйск, Бүлүү) |
| --- | --- |
 lippu:  vaakuna
 Viljuisk, Bülüü
 Koordinaatit: 63°45′00″N, 121°38′00″E 
Valtio:  Venäjä
Tasavalta:  Sahan tasavalta
Perustettu:  1634
Kaupungiksi:  1783
Väkiluku (2010):  10 234
Aikavyöhyke:  UTC+9 (MSK+6)
 
 www.vilyuisk.ru 
Infobox OKVirheellinen NIMI-arvo: 
Viljuisk (ven. Вилюйск, jak. Бүлүү, Bülüü) on noin 10 000 asukkaan kaupunki Sahan tasavallan keskiosassa Venäjällä. Kaupunki sijaitsee Viljuin varrella, 592 kilometriä tasavallan pääkaupungista Jakutskista luoteeseen. Se on Viljuiskin piirin hallinnollinen keskus. Kaupungin lentoasema sijaitsee runsas kolme kilometriä keskustasta itään.
Historia

Viljuiskin paikalle perustettiin kasakoiden talviasutus vuonna 1634, ja siitä käytettiin joko nimeä Tjukanskoje tai Verhneviljuiskoje. Vuonna 1783 paikalle perustettiin Olensk-niminen kaupunki, joka sai nimen Viljuisk, vuonna 1821.
Aiheesta muualla

O raione Viljuiskin historiaa (Sahan tasavallan portaali) (venäjäksi)
Pääkaupunki: Jakutsk (Djokuuskaj)


Aldan |
Lensk (Lenskej) |
Mirnyi (Mirnej) |
Nerjungri |
Njurba |
Oljokminsk (Ölüöxüme) |
Pokrovsk (Pokrovskaj) |
Srednekolymsk (Orto Xalyma) |
Tommot |
Udatšnyi (Udatšnaj) |         
Verhojansk (Verxojanskaj) |
Viljuisk (Bülüü)
Sahan lippu
Waipara (joki)

| Waipara |
| --- | --- |

Alkulähde:  Canterburyn tasanko
Laskupaikka:  Pegasuksenlahti, Tyynimeri
Maat:   Uusi-Seelanti
Pituus:  40 km
Valuma-alue:  726 km²
Waipara on noin 40 kilometriä pitkä joki Uuden-Seelannin Eteläsaarella. Joen varrella sijaitsee myös samanniminen kaupunki.
Waipara saa alkunsa neljästä latvajoesta, jotka yhdistyvät Waiparaksi. Joet ovat Weka Creek, Boby Stream, Home Creek ja Omihi Stream, ja ne saavat alkunsa Canterburyn tasangon länsiosissa. Joki virtaa ensin itään ja kääntyy sitten Waiparan kaupungin jälkeen etelään ja laskee Pegasuksenlahteen.
Viinimäkikotilo

| Viinimäkikotilo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Keuhkokotilot Pulmonata
Heimo::  Tarhakotilot Helicidae
Suku::  Helix
Laji::  pomatia
Kaksiosainen nimi
 Helix pomatia  Linnaeus, 1758 
Katso myös
   Viinimäkikotilo Wikispeciesissä   Viinimäkikotilo Commonsissa 
Infobox OKNimi-testi OKIUCN-testi OK: 
Kaksi viinimäkikotiloa
Parittelu käynnissä
Viinimäkikotilon tyhjiä kuoria.
Viinimäkikotilo (Helix pomatia) on tarhakotiloiden heimoon kuuluva kotilolaji. Suomessa esiintyvistä kotiloista se on kookkain.
Koko ja ulkonäkö

Kotilon jalalla voi olla pituutta 6–7 cm. Kuori on oikeakierteinen, halkaisijaltaan noin 4–5 cm ja väriltään harmaa, keltainen tai ruskehtava.
Levinneisyys ja historia

Viinimäkikotiloa esiintyy Etelä- ja Keski-Euroopassa laajoilla alueilla, ja se on viety Pohjoismaihin, Amerikkaan ja Britteinsaarille. Suomessa se elää lähinnä maan lounaisosassa. Laji ei kuulu Suomen alkuperäislajistoon, vaan sen on oletettu tulleen maahan keskiajalla munkkien mukana, jotka käyttivät sitä ravinnokseen paaston aikana.
Elinympäristö

Kotilo viihtyy niityillä ja pensaikossa, erityisesti mäkisessä maastossa. Se talvehtii kaivamassaan muutaman kymmenen senttimetrin syvyisessä onkalossa.